
                                                      CONSILIUL JUDEŢEAN
H O T Ă R Â R E
privind acordarea de sprijin financiar pentru unităţile de cult aparţinând cultelor religioase recunoscute în România

Consiliul Judeţean Bistriţa-Năsăud;


Având în vedere:

-expunerea de motive nr. 5116/1/21.08.2012 a Preşedintelui Consiliului Judeţean Bistriţa-Năsăud;

-raportul nr. 5116/2/21.08.2012 al Direcţie Economice din cadrul Consiliului Judeţean Bistriţa-Năsăud;

-solicitările primite de la unităţile centrale de cult;

-Hotărârea Guvernului României nr.1470/2002 privind aprobarea Normelor metodologice de aplicare a O.G.nr. 82/2001;

 -O.G. nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România;
-prevederile art.23 din Legea nr.273/2006 privind finanţele publice locale;
-prevederile Legii nr. 293/2012 privind bugetul de stat pe anul 2012;


-prevederile Legii nr. 500/2002 privind finanţele publice;


-rapoartele nr. 5116/3/2012 ale comisiilor de specialitate.

În temeiul prevederilor art. 91 alin.(3) şi art.97 din Legea nr. 215/2001 privind administraţia publică locală, republicată,cu modificările şi completările ulterioare;

H O T Ă R Ă Ş T E:


Art.1.  Se aprobă alocarea de sprijin financiar pentru unităţile de cult aparţinând cultelor religioase recunoscute din România prin unităţile centrale de cult conform anexei care face parte integrantă din prezenta hotărâre.


Art.2.  Acordarea sprijinului financiar se face la solicitarea unităţilor centrale de cult formulată pe baza cerinţelor primite de la unităţile locale de cult conform prevederilor art. 14 alin. (1) din norme, iar justificarea acestora se face conform art. 15 din Normele metodologice pentru aplicarea prevederilor O.G. nr. 82/2001 aprobate prin H.G.R. nr. 1470/2002.

Art.3.  Prezenta hotărâre a fost adoptată cu un număr de 25 voturi « pentru ».

Art.4. Cu ducerea la îndeplinire a prezentei hotărâri se încredinţează Direcţia Economică din cadrul Consiliului Judeţean Bistriţa-Năsăud.


Art.5. Prezenta hotarâre se comunică prin grija Serviciului Cooperare, relaţii publice, cancelarie cu:
· Directia economică din cadrul Consiliului Judeţean Bistriţa-Năsăud;

· Instituţia Prefectului Judeţul Bistriţa-Năsăud.

PREŞEDINTE

EMIL RADU MOLDOVAN
                                                                                                                            Contrasemnează:
                                                                                                                     SECRETARUL JUDEŢULUI   

   Nr. 48                                                                                                                       Iosif Redl   

   Din  29.08.2012
   Tiniş Viorel/Rus Maria/5 exp.

